Správa Komisie Európskemu parlamentu a Rade o vykonávaní nariadenia Rady (ES, Euratom) č. 58/97 /* KOM/2007/0494 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 4.9.2007 KOM(2007) 494 v konečnom znení SPRÁVA KOMISIE EURÓPSKEMU PARLAMENTU A RADE o vykonávaní nariadenia Rady (ES, Euratom) č. 58/97 SPRÁVA KOMISIEEURÓPSKEMU PARLAMENTU A RADE o vykonávaní nariadenia Rady (ES, Euratom) č. 58/97 (Text s významom pre EHP) Obsah 1. Úvod 3 2. Zmeny právneho rámca 3 3. Dostupnosť ŠPŠ pre používateľov 4 3.1. Hlavné súbory údajov 4 3.2. Včasnosť, presnosť a úplnosť súborov údajov dostupných pre používateľov 5 3.3. Predpisy o ochrane dôverných údajov a vykonávanie 7 3.4. Presnosť 8 3.5. Porovnateľnosť a koherentnosť 8 4. Dodržiavanie nariadenia o ŠPŠ 9 5. Zaťaženie podnikov a opatrenia na jeho zníženie 12 5.1. Úvod 12 5.2. Meranie zaťaženia 13 5.3. Opatrenia členských štátov na zníženie zaťaženia 14 1. Úvod Cieľom nariadenia Rady č. 58/97 (ďalej len „nariadenie o ŠPŠ), ako je uvedené v článku 1 tohto nariadenia, je ustanoviť spoločný rámec na zber, spracovanie, zasielanie a hodnotenie štatistiky Spoločenstva o štruktúre, činnosti, konkurencieschopnosti a výkonnosti podnikov v Spoločenstve. Nariadením o ŠPŠ sa stanovujú normy, štandardy a definície potrebné na tvorbu porovnateľnej štatistiky Spoločenstva. Predmetom tejto správy je vykonávanie nariadenia Rady 58/97 zmeneného a doplneného nariadením Rady č. 410/98 a nariadením Európskeho parlamentu a Rady 2056/2002. Táto správa bola vypracovaná podľa článku 14 ods. 1 nariadenia: „V lehote troch rokov od nadobudnutia účinnosti tohto nariadenia a potom každé tri roky predloží Komisia Európskemu parlamentu a Rade správu o štatistikách zostavených podľa tohto nariadenia, najmä o ich kvalite a o zaťažení, ktoré pre podniky predstavujú“. Všeobecnejším cieľom tejto správy je poskytovať informácie o opatreniach, ktoré realizovala Komisia s cieľom zabezpečiť, aby sa používateľom sprístupnila kvalitná štrukturálna podniková štatistika a informácie o spôsobe a rozsahu, v akom nariadenie o ŠPŠ vykonávali jednotlivé členské štáty. Okrem toho obsahuje informácie o zaťažení podnikov a opatreniach na zníženie tohto zaťaženia. 2. Zmeny právneho rámca Od prijatia nariadenia č. 58/97 a jeho vykonávacích ustanovení došlo k štyrom väčším zmenám právneho rámca. 1) Prvá zmena a doplnenie prijaté Radou boli uverejnené 21. februára 1998. Touto zmenou a doplnením sa k nariadeniu doplnila piata príloha týkajúca rámca pre štrukturálnu podnikovú štatistiku životného a neživotného poistenia s prvým referenčným rokom 1996. 2) V roku 2001 prebehol proces adaptácie prostredníctvom komitologického postupu. Jeho cieľom bolo znížiť štatistické zaťaženie odstránením menej užitočných častí požiadaviek, aby sa vytvoril priestor pre budúce zmeny nariadenia o ŠPŠ; príslušná zmena a doplnenie boli prijaté 6. septembra 2002. 3) Druhá zmena a doplnenie prijaté Radou a Európskym parlamentom boli uverejnené 21. novembra 2002. Touto zmenou a doplnením sa do nariadenia vložili dve nové prílohy týkajúce sa úverových inštitúcií a dôchodkových fondov a dve premenné týkajúce sa výdavkov na ochranu životného prostredia. 4) Návrh Komisie na prepracované znenie nariadenia o ŠPŠ je vo fáze spolurozhodovania (KOM(2006) 66, v konečnom znení). Prepracovaným znením navrhnutým Komisiou sa zjednodušujú požiadavky tým, že sa vypúšťajú menej dôležité ukazovatele. Jeho cieľom je zabezpečiť pokrytie rýchlorastúcich ekonomických sektorov, najmä v službách, ktoré predtým neboli predmetom štatistického sledovania. Okrem toho poskytuje informácie o dynamickom sektore podnikateľských služieb a o demografii podnikov. Zjednodušuje a kodifikuje súbor platných právnych nástrojov a zrušil by sa ním predchádzajúci právny akt. Nariadenie o ŠPŠ má v súčasnosti sedem príloh: Príloha I Spoločný modul Príloha II Priemysel Príloha III Obchod Príloha IV Stavebníctvo príloha V Poistenie Príloha VI Úverové inštitúcie Príloha VII Dôchodkové fondy Nariadením o ŠPŠ sa na Komisiu prenášajú vykonávacie právomoci. V súčasnosti je platných spolu 12 nariadení Komisie[1], ktorými sa upravujú definície, rady zasielaných údajov, technický formát, udeľované výnimky, prispôsobenie technickým a ekonomickým zmenám a kritériá hodnotenia kvality. Tieto opatrenia sú potrebné na zabezpečenie harmonizovaného vykonávania nariadenia o ŠPŠ v členských štátoch. Podľa ustanovení nariadenia o ŠPŠ si členské štáty môžu vybrať zdroje na zostavovanie štatistiky; preto je dôležité, aby štatistické úrady rešpektovali definície stanovené v nariadeniach Komisie a informovali Komisiu o kvalite údajov. Ďalšie nariadenia Komisie sa týkajú členení, v ktorých sa poskytujú všetky premenné ŠPŠ, a ich technického formátu, a zabezpečujú, že všetky krajiny zasielajú údaje v harmonizovanom formáte, aby nedochádzalo k chybám pri zasielaní údajov. Výnimky sa udeľujú krajinám s cieľom poskytnúť im čas na zavedenie potrebných systémov zberu údajov alebo na prispôsobenie existujúcich systémov tak, aby do konca prechodného obdobia boli splnené ustanovenia nariadenia o ŠPŠ. Prechodné obdobie pre prílohy 1, 3, 4 a 5 už uplynulo. Pre prílohy 2, 6 and 7 sa nariadením Komisie udelili výnimky. Pre premenné týkajúce sa životného prostredia podľa prílohy 2 a prílohy 7 je v súčasnosti v procese prijímania nariadenie, ktorým sa predlžuje prechodné obdobie. 3. Dostupnosť ŠPŠ pre používateľov 3.1. Hlavné súbory údajov ŠPŠ poskytuje komplexný prehľad o štruktúre, rozvoji a ukazovateľoch týkajúcich sa európskych podnikov a ich jednotlivých činností. V širšom zmysle slova sa vzťahuje na všetky trhové činnosti okrem sektora poľnohospodárstva. K hlavným ukazovateľom (premenným) údajov ŠPŠ patria: - Premenné týkajúce sa demografie podnikov (napr. počet podnikov) - Premenné týkajúce sa výstupov (napr. tržby, pridaná hodnota) - Premenné týkajúce vstupov; pracovné vstupy (napr. zamestnanosť, odpracované hodiny); vstup tovaru a služieb (napr. nákup spolu); vstup kapitálu (napr. investície do hmotného tovaru) Nariadením sa stanovujú lehoty na zasielanie údajov, ktoré vo všeobecnosti predstavujú 18 mesiacov v prípade definitívnych údajov podľa príloh I – IV, 10 mesiacov v prípade predbežných údajov a 10 – 18 mesiacov v prípade údajov podľa príloh V – VII. V ročnej podnikovej štatistike sa rady ukazovateľov zverejňujú podľa krajín a v členení na úrovni tried NACE Rev. 1.1 (obvykle 4–miestna úroveň). Ročná podniková štatistika sa poskytuje v členení podľa veľkostných tried. Ukazovatele sa zverejňujú podľa krajín a v členení na úrovni skupín NACE REV 1.1 (3–miestna úroveň) a veľkostných tried podľa počtu zamestnancov. V prípade obchodných činností existuje ďalšie členenie podľa veľkostných tried v závislosti od tržieb. V prípade ročnej regionálnej štatistiky sa štyri ukazovatele zverejňujú podľa regiónov na úrovni NUTS-2[2] a v členení podľa oddielov NACE Rev. 1.1 (2–miestna úroveň). V prípade obchodných činností sú údaje na 3-miestnej úrovni. Väčšinu údajov ŠPŠ zbierajú národné štatistické úrady (ďalej len „NŠÚ“) prostredníctvom štatistických zisťovaní, z registra podnikov alebo administratívnych zdrojov. NŠÚ môžu používať jeden alebo viac týchto zdrojov v závislosti od prijatej techniky zisťovaní s ohľadom na náklady, kvalitu a administratívne zaťaženie podnikov. Na úrovni Eurostatu sa pred uverejnením údajov overí ich správnosť. Realizujú sa viaceré logické kontroly medzi jednotlivými premennými a kontroluje sa aj konzistentnosť údajov v priebehu času. 3.2. Včasnosť, presnosť a úplnosť súborov údajov dostupných pre používateľov Zverejňovanie údajov ŠPŠ Všetky údaje sú k dispozícii bezplatne na internetovej stránke Eurostatu v časti „Priemysel, obchod a služby“. Každý rok sa vypracúva kalendár zverejnenia údajov, známy ako harmonogram zasielania údajov (Release Calendar). Najnovšie zverejnené údaje, v prípade väčšiny krajín definitívne údaje za rok 2004 podľa príloh 1 až 4, boli zverejnené v novembri 2006 v databáze NewCronos. Na základe dostupných údajov a v prípade chýbajúcich údajov boli na základe odhadov zostavené súhrny EÚ. Prvé súhrny boli zverejnené v decembri 2006. Predbežné údaje podľa príloh 1 až 4 za rok 2005 boli za väčšinu krajín k dispozícii v januári 2007. Edičný program 2006 Okrem internetovej stránky Eurostatu sa výsledky zverejňujú aj v mnohých publikáciách. V rámci edičného programu ŠPŠ 2006 bola zverejnená jedna publikácia Panorama, jedna vrecková publikácia, 18 publikácií Štatistika v kocke (Statistics in Focus) a nová verzia špeciálnej internetovej stránky o európskych podnikoch („European business dedicated website“). Vo februári 2007 vyšlo vydanie 2006 panoramatickej publikácie Európske podniky – fakty a čísla . Táto publikácia poskytuje komplexný prehľad o štruktúre, rozvoji a ukazovateľoch týkajúcich sa európskych podnikov a ich jednotlivých činností. Zároveň bola na internetovej stránke Eurostatu zverejnená nová reštrukturalizovaná časť venovaná európskym podnikom. Tento portál teraz obsahuje prehľad štrukturálnej podnikovej štatistiky podľa tém (vrátane špeciálnych tém ako napr. globalizácia, MSP, regionálne podnikanie, podniky riadené zo zahraničia atď.), s osobitnými odkazmi na publikácie, údaje a metodiku. V októbri 2006 vyšla vrecková publikácia , v ktorej sú jednoducho a stručne zhrnuté hlavné ukazovatele týkajúce sa európskych podnikov a ich jednotlivých činností. Publikácia má slúžiť aj ako ukážka a prezentácia údajov dostupných v tejto oblasti. Edičný program okrem toho zahŕňal spolu sedem podrobných štúdií o jednotlivých sektoroch v sérii Štatistika v kocke (Statistics in Focus), tri vydania publikácie Štatistika v kocke na horizontálnu (prierezovú) tému a osem vydaní publikácie Štatistika v kocke, v ktorých sú predstavené výsledky projektov v oblasti rozvoja ŠPŠ (vo viacerých prípadoch v kombinácii s príslušnými údajmi z pravidelných radov údajov). Údaje ŠPŠ sa používajú aj v mnohých iných publikáciách. V roku 2006 predstavovali významný príspevok najmä do ročenky Eurostatu, vreckovej publikácie Eurostatu, regionálnej ročenky, panoramatickej publikácie o doprave a do nových publikácií o štatistike kultúry. Úplnosť súborov údajov dostupných pre používateľov Z tabuľky 1 vo všeobecnosti vyplýva, že väčšina členských štátov zaslala Eurostatu relatívne úplné súbory údajov. V prípade niektorých krajín však existujú nedostatky, ktoré ovplyvňujú dostupnosť údajov pre používateľov. Tieto nedostatky budú opísané v bode 4. Z tabuľky okrem toho vyplýva, že dostupnosť údajov pre používateľov sa výrazne znížila v dôsledku existencie dôverných údajov. Mnohé údaje sú dôverné, najmä ak ide o menšie krajiny. V prípade príloh 5 až 7 nebola doteraz vypracovaná podrobná analýza. Zdá sa však, že dostupnosť údajov je relatívne vysoká v prípade tých krajín, ktoré nemajú udelenú výnimku a väčšina ich údajov nemá dôverný charakter. Tabuľka 1: Zaslané polia údajov spolu a zverejniteľné polia údajov po overení ich dôverného charakteru. Prílohy 1 až 4, údaje za rok 2003 v % údajov požadovaných v nariadení o ŠPŠ Krajina | Zaslané polia údajov spolu v % polí údajov požadovaných v nariadení o ŠPŠ | Polia údajov, ktoré nemajú dôverný charakter, v % polí údajov požadovaných v nariadení o ŠPŠ | Dôverné polia údajov v % zaslaných polí údajov | Veľké krajiny | 91 | 80 | 12 | Stredné krajiny | 78 | 61 | 23 | Malé krajiny | 81 | 61 | 24 | SPOLU | 81 | 64 | 21 | 3.3. Predpisy o ochrane dôverných údajov a vykonávanie Národné štatistické úrady a orgán Spoločenstva sú podľa článku 13 ods. 1 nariadenia Rady (ES) č. 322/97 zo 17. februára 1997 o štatistike Spoločenstva[3] povinné dodržiavať zásadu ochrany údajov jednotlivých respondentov. Keďže štrukturálna podniková štatistika sa člení na relatívne podrobnú úroveň činností a keďže sa vyžaduje kombinované členenie podľa činností a veľkostných tried, mnohé údaje na úrovni krajiny musia byť chránené, aby sa nezverejnili žiadne dôverné informácie. Z tabuľky vo vyššie uvedenom odseku 3.2 vyplýva, v akom rozsahu ochrana znižuje dostupnosť údajov. Predpisy o ochrane dôverných údajov na vnútroštátnej úrovni ešte nie sú úplne harmonizované. Vo všetkých krajinách sú údaje týkajúce sa jedného alebo malého počtu podnikov chránené. Vo viacerých členských štátoch sa na doplnenie používa „pravidlo dominantnosti“, podľa ktorého sa údaje nezverejňujú, ak číselné údaje jedného z respondentov prekračujú v celkovom súčte určité stanovené percento. Toto percento môže byť v každej krajine úplne iné. Okrem dôverných údajov na úrovni krajín sa musia utajovať aj údaje na úrovni Spoločenstva, aby sa nezverejnili žiadne dôverné údaje jednotlivých členských štátov. Pravidlá určovania toho, ktoré súhrny EÚ musia byť utajené, sú stanovené v charte o ochrane dôverných údajov prijatej po dohode s členskými štátmi. V rámci uplatňovania pravidiel charty o ochrane dôverných údajov sa utajuje značný počet súhrnov Spoločenstva. Z tabuľky 2 vyplýva, že zo všetkých súhrnov EÚ, ku ktorým boli v ročnej podnikovej štatistike k dispozícii údaje za referenčný rok 2004, nemohlo byť 32 % zverejnených pre ich dôverný charakter. Tabuľka 2: Hlavné premenné ročnej podnikovej štatistiky, pre ktoré sa zverejňujú súhrny za rok 2004, na všetkých úrovniach činností Počet polí údajov spolu | Počet dôverných polí údajov | Počet dôverných polí údajov v % celkového počtu | Príloha 1 | 492 | 106 | 22 % | Príloha 2 | 4956 | 1578 | 32 % | Príloha 3 | 1116 | 387 | 35 % | Príloha 4 | 300 | 110 | 37 % | Prílohy 1 – 4 | 6864 | 2181 | 32 % | Komisia v súčasnosti skúma možnosti sprístupnenia väčšieho počtu súhrnov EÚ, aby sa uspokojili požiadavky používateľov na informácie. Preskúmajú sa možnosti zostavovania odhadov pre súhrny EÚ, ktoré by poskytli dostatočnú ochranu údajov jednotlivých respondentov a zároveň zabezpečili určitú úroveň presnosti súhrnov. Aby sa doplnili chýbajúce súhrny EÚ, ktorých skutočná hodnota nemohla byť zverejnená, sa odhady za EÚ v súčasnosti zostavujú na základe národných údajov, ktoré nemajú dôverný charakter. V prepracovanom znení nariadenia o ŠPŠ sa členským štátom poskytuje možnosť označiť (flag) údaje ako „len príspevok do európskych súhrnov“, čím by sa mal zvýšiť aj počet dostupných európskych súhrnov. 3.4. Presnosť Podľa nariadenia o ŠPŠ musia členské štáty každý rok Eurostatu predložiť správu o kvalite. Správa obsahuje informácie o variačných koeficientoch a miere neodpovedí. Členské štáty predkladajú údaje o variačných koeficientoch (vyjadrených v percentách). Na základe príspevkov členských štátov Eurostat vypočíta variačné koeficienty pre súhrny EÚ. Z nižšie uvedenej tabuľky vyplýva, že variačné koeficienty pre súhrny EÚ sú v prípade väčšiny skupín NACE nižšie ako 1,5 %. Vo všeobecnosti sú variačné koeficienty v prípade skupín NACE v priemysle nižšie. V prípade stavebníctva, obchodu a najmä služieb sú variačné koeficienty vyššie. To znamená, že údaje predkladané za priemyselné činnosti sú vo všeobecnosti presnejšie. Tabuľka 3: Rozloženie variačných koeficientov (VK) pre súhrny EÚ v %, na 3-miestnej úrovni NACE Hodnota VK EÚ | Počet skupín NACE | 0,0 – 0,5 | 95 | 0,6 – 1,5 | 51 | 1,6 – 2,5 | 21 | Nad 2,5 | 2 | Miera neodpovedí je v jednotlivých členských štátoch rozdielna; v niekoľkých prípadoch prevyšuje 20 %. 3.5. Porovnateľnosť a koherentnosť Dodržiavanie nariadení Komisie o definíciách je základným nástrojom na zabezpečenie porovnateľnosti údajov medzi krajinami. Výber metodiky zostavovania štrukturálnej podnikovej štatistiky je ponechaný štatistickým úradom. Členské štáty predkladajú informácie o svojej národnej metodike a tieto informácie zverejňuje Eurostat s cieľom pomôcť používateľom lepšie pochopiť metódy zberu údajov. Koherentnosť sa vzťahuje na rozsah, v ktorom štatistika umožňuje kombinované využívanie údajov z rôznych zdrojov. Štrukturálna podniková štatistika by sa mohla prepojiť s viacerými ďalšími súbormi štatistických údajov, ako sú napr. národné účty, údaje o trhu práce a krátkodobá štatistika, aby však používatelia mohli kombinovane využívať tieto zdroje, je potrebné zabezpečiť ich koherenosť. V minulosti sa overovala koherentnosť medzi štrukturálnou podnikovou štatistikou a krátkodobou štatistikou a výsledkom bolo zistenie určitých rozdielov v metodike. Preto je potrebné ďalšie preskúmanie. Podobne sa porovnali aj údaje ŠPŠ o trhu práce s inými zdrojmi údajov o trhu práce. Aj v tomto prípade sa zistili rozdiely v metodike a v definíciách. Je potrebné pokračovať v harmonizácii. Keďže register podnikov slúži ako rámec pre zostavovanie ŠPŠ, mal by sa ním zabezpečiť koherentný prístup. Zo štúdií však vyplynulo, že medzi týmito dvomi zdrojmi sú významné rozdiely; tento aspekt vyžaduje ďalšiu analýzu. 4. Dodržiavanie nariadenia o ŠPŠ Dodržiavanie nariadenia o ŠPŠ sa hodnotí podľa toho, či členské štáty zaslali údaje v stanovených termínoch a či sú zasielané súbory údajov úplné. Celkovo sa v porovnaní s hodnotením pre predchádzajúcu správu úroveň dodržiavania nariadenia zvýšila. Ostatné aspekty ako napr. kvalita zasielaných údajov sa ešte nedajú ohodnotiť v plnom rozsahu. Dodržiavanie termínov na zasielanie údajov sa v priebehu rokov vo všeobecnosti zlepšila. Niektoré krajiny však stále zasielajú údaje s výrazným oneskorením, čo ovplyvňuje včasné zverejňovanie súhrnov EÚ. Príslušné členské štáty vypracovali národné akčné plány s cieľom zabezpečiť, aby sa v budúcnosti dodržiavali termíny stanovené v nariadení. Napríklad súhrny EÚ za sektor obchodu nemohli byť zverejnené spolu so súhrnmi iných sektorov, keďže nemecké údaje boli poskytnuté s výrazným oneskorením. V porovnaní s predchádzajúcou správou, ktorej predmetom bola včasnosť údajov za referenčný rok 2000 z krajín, na ktoré sa vtedy vzťahovalo nariadenie o ŠPŠ, došlo k najvýraznejšiemu zlepšeniu v dodržiavaní termínov zasielania údajov v prípade Francúzska a Írska. Írsko však naďalej zasiela údaje s oneskorením. Španielsko výrazne zlepšilo včasnosť údajov o stavebníctve (Príloha 4), rovnako aj Nórsko v prípade údajov o obchode (Príloha 3). Belgicko a Luxembursko zaslali údaje za rok 2004 s ešte väčším oneskorením ako údaje za rok 2000. Pokiaľ ide o úplnosť súborov údajov, ktoré zasielajú členské štáty, súhrn všetkých súborov údajov pre definitívne rady podľa príloh 1 až 4 poskytnutých krajinami EÚ-27 a Nórskom predstavuje 85 % celkového počtu požadovaných údajov. Znamená to výrazné zlepšenie situácie opísanej v predchádzajúcej správe Európskemu parlamentu a Rade, stále je však nedostatočné. Viaceré krajiny realizujú opatrenia na zlepšenie dostupnosti údajov. V tabuľke 4 je uvedené celkové hodnotenie dodržiavania nariadenia za všetky krajiny, na ktoré sa nariadenie o ŠPŠ vzťahuje v roku 2007 (EÚ-27, Island, Lichtenštajnsko a Nórsko). Základom hodnotenia je včasné zasielanie definitívnych údajov za rok 2004 podľa príloh 1 až 4, údajov za rok 2005 podľa príloh 5 až 7 a predbežných údajov za rok 2005 podľa príloh 1 až 4. Zohľadnila sa aj úplnosť údajov pre definitívne rady za rok 2003 podľa príloh 1 až 4. Úplnosť finančných príloh (5 až 7) ešte nebola podrobne posúdená, ale bola v čo najväčšej miere zohľadnená. Krajiny boli rozdelené do štyroch kategórií podľa stupňa dodržiavania nariadenia. VD Veľmi dobrá úroveň dodržiavania, všetky požadované údaje (až na malé výnimky) boli poskytnuté včas. D Dobrá úroveň dodržiavania, niekoľko prvkov chýba alebo údaje sú poskytované s malým oneskorením (údaje sú zasielané menej ako 2 mesiace po termíne). Č Údaje sú čiastočne k dispozícii, nariadenie sa však nedodržiava v určitých bodoch alebo nie sú dodržané termíny (údaje sú zasielané viac ako 2 mesiace po termíne). N Veľká časť údajov chýba alebo údaje sú zasielané s veľkým oneskorením (>6 mesiacov po termíne), alebo ešte nebola poskytnutá schválená verzia údajov, alebo sa stále čaká na novú verziu s dostatočnou kvalitou (alebo bola poskytnutá s veľkým oneskorením). Tabuľka 4: Celkové hodnotenie dodržiavania nariadenia KRAJINA | ŠPŠ | Celkové hodnotenie | BE | Eurostatu ešte neboli zaslané definitívne údaje za rok 2002 podľa príloh 1 až 4. Údaje za referenčné roky 2003 až 2004 boli zaslané s výrazným oneskorením. Dostupnosť údajov je uspokojivá. Neboli poskytnuté údaje podľa prílohy 5 za referenčné roky 2002 až 2005. | Č | BG | Údaje podľa príloh 1 až 4 boli zaslané 2 mesiace pred termínom. Pred termínom boli zaslané aj ostatné údaje. Mohla by sa ešte zlepšiť dostupnosť údajov, keďže doteraz neboli poskytnuté údaje na najpodrobnejšej úrovni. Realizujú sa opatrenia na riešenie toho problému. | D | CZ | Údaje boli zaslané včas. Do príloh o priemysle a stavebníctve chýbajú údaje pre rady týkajúce sa činnostných jednotiek (KAU); údaje za priemysel o výdavkoch na ochranu životného prostredia za referenčný rok 2004 boli zaslané s výrazným oneskorením; neboli poskytnuté regionálne údaje o úverových inštitúciách. Kvalita údajov o činnostiach poskytované na úrovni tried je stále nedostatočná, v dôsledku čoho je dostupnosť údajov pre používateľov nízka. | Č | DK | Údaje boli vo všeobecnosti zaslané včas, niektoré rady boli poskytnuté s miernym oneskorením. Neboli poskytnuté údaje podľa prílohy 5 za roky 2004 a 2005 a podľa prílohy 7 za rok 2005. Dostupnosť údajov je uspokojivá. | D | DE | Pretrvávajúcim problémom je oneskorenie pri zasielaní údajov o obchode. Väčšina údajov podľa prílohy 1 za rok 2004 bola zaslaná včas; Kategória H však bola zaslaná s výrazným oneskorením. Údaje podľa prílohy 2 neobsahujú údaje za kategóriu E, ktoré boli zaslané s výrazným oneskorením. | D | EE | Údaje boli zaslané včas. Údaje boli úplné. | VD | EL | Na začiatku bola situácia veľmi neuspokojivá, od roku 2005 sa poskytovanie údajov zlepšilo. Údaje za kategóriu K boli prvýkrát poskytnuté vo februári 2007. Údaje za priemysel boli poskytované len nad určitou prahovou hodnotou: neboli poskytnuté údaje za podniky s menej ako 10 zamestnancami, bolo však vynaložené úsilie zostaviť odhady pre chýbajúcu časť. Chýbajú niektoré rady podľa príloh 5 a 6. | Č | ES | Údaje boli zaslané včas. Chýba malé množstvo údajov: dobrá dostupnosť údajov. | VD | FR | Všetky údaje boli zaslané včas s výnimkou prílohy 5, pre ktorú chýbajú údaje za referenčné roky 2004 – 2005. Dobrá dostupnosť údajov. | VD | IE | Výrazné oneskorenie pri poskytovaní údajov podľa príloh 1 a 3 za referenčný rok 2004 (prechodné problémy z dôvodu väčšieho projektu v oblasti IT). V posledných troch rokoch sa zlepšila dostupnosť údajov. Stavebníctvo: len údaje o podnikoch s viac ako 20 zamestnancami. Úplná výnimka pre prílohu 7, naďalej sú však zasielané dostupné údaje. Ústredný štatistický úrad (CSO) by chcel zaviesť zisťovanie týkajúce sa prílohy 7, vyzerá to však, že to nebude jednoduché. Chýbajú údaje podľa prílohy 5 za referenčné roky 2002 až 2005 a podľa prílohy 6 za referenčný rok 2005. | D | IT | Hlavné rady boli zaslané včas, údaje o výdavkoch na ochranu životného prostredia boli zaslané s výrazným oneskorením. Dostupnosť údajov je vo všeobecnosti uspokojivá, chýbajú však niektoré údaje. | VD | CY | Údaje boli zaslané včas. Chýbajú niektoré údaje: neboli poskytnuté údaje za oddiel 70 NACE a údaje podľa prílohy 5 nie sú úplné. | VD | LV | Údaje boli až na malé výnimky zaslané včas. Dostupnosť údajov je veľmi dobrá. V prípade údajov za referenčný rok 2003 boli pred zverejnením potrebné viaceré verzie; zlepšila sa kvalita údajov za rok 2004. | VD | LT | Údaje boli zaslané včas. Dostupnosť údajov je veľmi dobrá. | VD | LU | Údaje za rok 2004 boli opäť zaslané s výrazným oneskorením, údaje však obsahujú prvky sekundárnej dôvernosti. Pokrok v dostupnosti údajov (boli poskytnuté údaje o veľkostných triedach podľa počtu zamestnancov podľa všetkých príloh a štatistika KAU podľa prílohy 2 za rok 2003); Stále sú potrebné údaje o miestnych jednotkách (regionálne rady) a niektoré špeciálne rady prílohy 2. | D | HU | Údaje boli zaslané včas. Chýba len málo údajov. | VD | MT | Neboli poskytnuté údaje za roky 2003 a 2004. | N | NL | Mierne oneskorenie pri zasielaní údajov s výnimkou radov o výdavkoch na ochranu životného prostredia, v prípade ktorých je oneskorenie trocha dlhšie. Dostupnosť údajov je uspokojivá. | D | AT | Údaje boli zaslané včas s výnimkou údajov podľa prílohy 5 za referenčný rok 2005. Prechodný problém pri dodržaní termínu zasielania údajov za rok 2002, keďže Štatistický úrad Rakúska v danom roku zmenil techniku zisťovania týkajúce sa príloh 1 až 4. Veľmi dobrá dostupnosť údajov. | VD | PL | Zlepšenie vo včasnosti poskytovania údajov. Obmedzená dostupnosť podrobných údajov špecifických pre jednotlivé sektory (premenné zo sektorových modulov, ktoré nepatria k prílohe 1). | Č | PT | Údaje boli zaslané včas. Chýba len málo údajov. | VD | RO | Údaje boli zaslané včas. Dobrá dostupnosť údajov. | VD | SI | Údaje boli zaslané včas. Dostupnosť údajov by sa ešte mohla zlepšiť. | D | SK | Údaje podľa príloh 1 až 6 za referenčný rok 2005 boli zaslané včas; oneskorenie v prípade prílohy 7 do referenčného roku 2005, za ktorý boli údaje zaslané včas. | VD | FI | Údaje boli zaslané včas. Veľmi dobrá dostupnosť údajov. Pred zverejnením údajov za rok 2003 boli potrebné viaceré verzie; zlepšila sa kvalita prvých súborov údajov za referenčný rok 2004. | VD | SE | Údaje boli zaslané včas. Dobrá dostupnosť údajov. Problémy s kvalitou údajov za referenčný rok 2003, ktoré sa však na začiatku roku 2007 vyriešili. Kvalita údajov za rok 2004 je lepšia. | D | UK | Údaje s výnimkou prílohy 5 boli zaslané včas. Veľmi dobrá dostupnosť údajov: všetky rady sú úplné. | VD | IS | Neboli poskytnuté údaje podľa príloh 1 až 4. Doteraz neboli poskytnuté údaje podľa príloh 5 až 7 za referenčný rok 2005. | N | LI | Neboli poskytnuté žiadne údaje. | N | NO | Údaje boli zaslané včas. Dobrá dostupnosť údajov. | VD | Od predchádzajúcej správy viaceré krajiny zlepšili celkovú úroveň dodržiavania ustanovení nariadenia o ŠPŠ. Úroveň dodržiavania nariadenia v období od roku 2001 do roku 2004 sa zlepšila v prípade Francúzska, Írska, Luxemburska, Fínska, Spojeného kráľovstva a Nórska. Úroveň dodržiavania nariadenia vo väčšine nových členských štátov je „dobrá“ až „veľmi dobrá“. Grécko vynaložilo značné úsilie, aby dobehlo zameškané od roku 2005, keď boli poskytnuté údaje za referenčné roky 1999 až 2002, bude však musieť pokračovať v úsilí. Podľa podmienok akčného plánu Grécka by sa v prípade údajov za referenčný rok 2006 malo nariadenie dodržať v plnom rozsahu. Belgicku spôsobila revízia techniky zisťovaní vážne problémy s dodržiavaním nariadenia: neboli poskytnuté definitívne údaje za rok 2002 podľa príloh 1 až 4 a údaje za roky 2003 a 2004 boli zaslané s výrazným oneskorením. Preto je potrebné ďalšie úsilie na zlepšenie včasnosti poskytovania údajov. Nemecko zaslalo údaje o obchode, hoteloch a reštauráciách a sektore energetiky včasnejšie, musí však ešte skrátiť časový posun. Podľa akčného plánu, ktorý bol predložený útvarom Komisie, Štatistický úrad Nemecka zašle údaje za rok 2005 včas. Predbežné údaje za rok 2005 boli zaslané včas. 5. Zaťaženie podnikov a opatrenia na jeho zníženie 5.1. Úvod V oznámení Komisie „Lepšia právna úprava pre rast a zamestnanosť“ z marca 2005 bolo zjednodušenie označené za prioritu EÚ. V oznámení Komisie o znížení administratívneho zaťaženia, zjednodušení a stanovení priorít v oblasti štatistiky Spoločenstva (KOM(2006) 693, v konečnom znení) bol tento záväzok konkrétnejšie zameraný na štatistiku. V oznámení sa uvádzajú opatrenia, ktoré Komisia prijala a ktoré plánuje. Cieľom prepracovaného znenia nariadenia o ŠPŠ (KOM(2006) 66, v konečnom znení) je udržať zaťaženie podnikov na čo najnižšej úrovni zrušením viacerých povinných ukazovateľov, pri iných ukazovateľoch prechodom od ročného na viacročný zber a vypustením nepovinných ukazovateľov. Prepracované znenie nariadenia o ŠPŠ je príkladom toho, aký druh nástroja sa môže použiť na dosiahnutie zjednodušenia: - Prepracované znenie nariadenia o ŠPŠ poskytuje štátom možnosť len prispievať k európskym súhrnom bez toho, aby museli poskytovať číselné údaje so všetkými podrobnosťami. Nie je to výlučne európsky prístup, je to však krok smerom k významnému zníženiu zaťaženia. - Zaťaženie podnikov sa zníži aj využívaním administratívnych údajov . V prepracovanom znení nariadenia o ŠPŠ sa toto opatrenie zavádza aj v nových oblastiach. Údaje o demografii podnikov (nová oblasť v prepracovanom znení nariadenia) sa budú získavať len z registrov, zber údajov teda pre podniky nebude predstavovať žiadne zaťaženie. 5.2. Meranie zaťaženia V záujme získania presných informácií o zaťažení podnikov v súvislosti so štrukturálnou podnikovou štatistikou Eurostat vypracoval štandardizovaný dotazník. Časť dotazníka sa týkala údajov o skutočnom zaťažení a druhá časť sa týkala opatrení, ktoré členské štáty prijali alebo plánujú prijať na zníženie zaťaženia podnikov. Eurostat dostal odpovede z 18 krajín; 15 z nich obsahovalo informácie o zaťažení podnikov podľa príloh I – IV, a 5 podľa príloh V – VII. V 14 prípadoch sa poukazovalo na možné úspory, ak by sa vypustli časti nariadenia o ŠPŠ. 15 krajín, za ktoré sú k dispozícii informácie, zahŕňa DK, EE, EL, ES, IT, LV, LT, LU, NL, AT, PO, SE, UK, BG a NO. Výsledky zisťovania sa vzťahujú na prílohy 1 – 4 nariadenia o ŠPŠ. Podľa príloh V – VII poslalo odpovede veľmi málo krajín. Vo väčšine krajín sa údaje podľa príloh V – VII získavajú z administratívnych zdrojov. Vo väčšine krajín sa zisťovania ŠPŠ uskutočňujú formou výberových zisťovaní. V niektorých členských štátoch sa v údaje o malých podnikoch získavajú len z administratívnych zdrojov. Dotazník na vyplnenie dostáva preto len veľmi malý podiel podnikov. Podnikom vo vzorke trvalo vyplnenie dotazníka priemerne 110 minút – to zodpovedá priemernej hodnote 6 minút na podnik v celom sektore. Úroveň zaťaženia sa líši v závislosti od veľkosti krajiny, čo vyplýva z ďalej uvedenej tabuľky: Tabuľka 5: Čas, ktorý strávil podnik vyplňovaním dotazníka (v min.) týkajúceho sa prílohy I – IV Prílohy I – IV | Čas (v min.), ktorý vyplňovaním dotazníka strávili podniky vo vzorke | Priemerný čas (v min.), ktorý vyplňovaním dotazníka strávili všetky podniky v sektore | Veľké krajiny | 114 | 5 | Stredné krajiny | 86 | 8 | Malé krajiny | 182 | 41 | Priemer (EÚ) | 110 | 6 | Je ťažké nájsť vysvetlenie rozdielov medzi skupinami krajín v prípade „času, ktorý vyplňovaním dotazníka strávili podniky vo vzorke“. Avšak príčinou vysokej priemernej hodnoty malých krajín v prípade „času, ktorý vyplňovaním dotazníka strávili všetky podniky v sektore“ je vyšší výberový podiel. Keďže všetky krajiny musia poskytovať údaje na rovnakej úrovni, musia malé krajiny vytvoriť väčší výberový súbor, aby získali výsledky s prijateľnou presnosťou. Je potrebné poznamenať, že priemerný výberový podiel EÚ v krajinách zúčastňujúcich sa na zisťovaní je 5,8 %. Len jedna krajina uviedla vyčerpávajúce zisťovanie. Tabuľka 6: Veľkosť výberového súboru Príloha I – IV | Veľkosť výberového súboru, počet podnikov | Počet podnikov spolu | Výberový podiel (%) | Veľké krajiny | 438573 | 9084194 | 4,8 | Stredné krajiny | 184845 | 2078198 | 8,9 | Malé krajiny | 33610 | 147665 | 22,8 | Priemer (EÚ) | 657028 | 11310057 | 5,8 | Na základe času stráveného vyplňovaním dotazníka o ŠPŠ v hodinách je možné zostaviť veľmi hrubý odhad nákladov podnikov. Ak sa tento priemerný čas použije pre celú EÚ, zaťaženie ekonomiky v súvislosti s prílohami I – IV ŠPŠ by dosiahli asi 75 mil. EUR za celé Spoločenstvo. Dotazník okrem toho obsahoval otázky týkajúce sa zaťaženia podnikov s menej ako 50 zamestnancami. Podniky s menej ako 50 zamestnancami predstavujú 70 % času, ktorý vyplňovaním strávili všetky podniky. Hoci do zisťovania sú obvykle zaradené veľké podniky, príspevok malých podnikov je významný. 5.3. Opatrenia členských štátov na zníženie zaťaženia V tejto časti sú zhrnuté opatrenia prijaté v členských štátoch v posledných rokoch na zníženie zaťaženia podnikov. Často sa používajú výberové zisťovania. Vo februári 2007 používalo výberové zisťovania namiesto vyčerpávajúcich zisťovaní už 26 z 27 členských štátov. Pri priemernej veľkosti výberového súboru 5 % v prípade veľkých krajín, 8 % v prípade stredných krajín a niečo nad 20 % v prípade malých krajín to predstavuje výrazné zníženie zaťaženia podnikov. Z týchto údajov okrem iného vyplýva, že je odôvodnené výraznejšie zníženie zaťaženia malých krajín, napr. stanovením rozdielnych spravodajských požiadaviek, ako to bolo plánované v prepracovanom znení nariadenia o ŠPŠ prostredníctvom označenia „CETO“ („len príspevok do európskych súhrnov“). Krajiny už vo viacerých prípadoch zo svojich zisťovaní vylúčili veľmi malé podniky. Chýbajúce informácie sa doplnia buď na základe odhadov alebo sa údaje zo zisťovania nahradia údajmi z administratívnych zdrojov. S lepším pokrytím služieb v rámci podnikovej štatistiky bude tento trend pokračovať. Vo väčšine oblastí služieb tvoria malé podniky väčší podiel. V mnohých členských štátoch sa intenzívne a stále viac uprednostňuje využívanie administratívnych údajov namiesto zisťovaní. Intenzívnejšiemu využívaniu administratívnych údajov však bránia niektoré prekážky. Administratívne údaje sa obvykle líšia od štatistických údajov svojím formátom, kódovaním, pravidlami zasielania atď., takže sú potrebné investície, aby sa údaje mohli využívať na štatistické účely. Na dosiahnutie dohody medzi NŠÚ a príslušnými vládnymi organizáciami je potrebná politická podpora. Zmeny vo využívaní administratívnych údajov okrem toho vyžadujú ďalšie interné zdroje, keďže NŠÚ musia prispôsobiť svoje pracovné postupy, aby mohli tieto investície zmysluplne využiť. Zaťaženie podnikov sa môže znížiť aj prostredníctvom lepších techník výberových zisťovaní. Členské štáty na začiatku veľmi často zaviedli techniku jednoduchého náhodného výberu; zaťaženie podnikov by sa mohlo znížiť ešte viac, ak by sa použili sofistikovanejšie metódy. Tu sú však tiež potrebné investície zo strany NŠÚ. To sú príklady, ktoré sa dajú sledovať v mnohých členských štátoch. Niektoré krajiny začali okrem toho skúmať priamejšie metódy zberu údajov, napr. priamo z účtovných uzávierok spoločnosti. V ideálnom prípade by bola tvorba štatistiky vedľajším produktom bežného účtovníctva podnikov, údaje by sa spracúvali automaticky, spoločné identifikátory by umožnili využívanie získaných údajov čo najefektívnejším spôsobom, a tieto informácie by sa hneď po spracovaní automaticky zasielali ďalej, napr. do Eurostatu. [1] Nariadenia Komisie č. 2700/98, 2701/98, 2702/98, 1225/99, 1227/99, 1228/99, 1618/99, 1614/2002, 1667/2003, 1668/2003, 1669/2003, 1670/2003. [2] Spoločná nomenklatúra územných jednotiek pre štatistické účely (nariadenie (ES) č. 1059/2003). [3] Ú. v. ES L 52, 22.2.1997, s. 1-7.